హైదరాబాద్ (ఆంధ్రజ్యోతి బిజినెస్): కేంద్ర ప్రభుత్వ వెబ్సైట్ ‘మైగవ్’ మూడేళ్లు పూర్తి చేసుకున్న సందర్భంగా ప్రభుత్వం నిర్వహిస్తున్న పలు కార్యక్రమాలపై న్యూ ఇండియా చాంపియన్షిప్ పేరిట ఒక పోటీ నిర్వహిస్తోంది. భారత సంతతి ప్రజలందరూ ఇందులో పాల్గొనేందుకు అర్హులేనని, ప్రవాస భారతీయులు, విదేశాల్లో నివశిస్తున్న భారతీయులు ఎవరైనా ఇందులో పాల్గొనవచ్చని మై గవ్ సిఇఒ గౌరవ్ ద్వివేది తెలిపారు. స్వచ్ఛ భారత్, డిజిటల్ ఇండియా, స్కిల్ ఇండియా, యోగా దినోత్సవం, ఇంక్రెడిబుల్ ఇండియా, శ్రమయేవ జయతే వంటి వివిధ కార్యక్రమాలు మరింతగా ముందుకు నడిపించడానికి వినూత్నమైన ఆలోచనలు ఈ పోటీ ద్వారా పంచుకునే అవకాశం కల్పిస్తున్నట్టు తెలిపారు. అలాగే ఆయా కార్యక్రమాల్లో తాము పాల్గొన్న ఛాయా చిత్రాలు, వీడియోలు వంటివి ఉంటే  వాటిని సమర్పించవచ్చని చెప్పారు. మైగవ్ వెబ్సైట్లో  లేదా న్యూఇండియా చాంపియన్షిప్ విభాగంలో గాని రిజిస్టర్ అయి తమ అభిప్రాయాలు తెలియచేయవచ్చని, వారి ప్రతి  యాక్టివిటీకి పాయింట్లు జమ అవుతూ ఉంటాయని తెలిపారు. ఆ పాయింట్ల ఆధారంగా లీడర్బోర్డులో వారి ర్యాంకు పెరుగుతూ ఉంటుందని, పోటీ ముగిసిన అనంతరం విజేతలకు బహుమతులతోపాటుగా వారు పోటీల్లో పాల్గొన్నట్టుగా సర్టిఫికెట్లు  అందిస్తారని గౌరవ్ చెప్పారు.  క్విజ్ కార్యక్రమానికి తప్ప మిగతా అన్నింటికీ జూలై 26 తుది గడువు అని ఆయన తెలిపారు. ఈ పోటీలో ఇప్పటికే 12 వేల మంది నమోదు చేసుకున్నారని ఆయన చెప్పారు.
hyderabad (aandhrajyoti bijines): kendra prabhutva website ‘maigav’ moodellu puurti chesukunna sandarbhamgaa prabhutvam nirvahistunna palu kaaryakramaalapai nyoo india champianship paerita oka poty nirvahistondi. bhaarata santati prajalandaruu indulo palgonenduku arhulenani, pravasa bhaaratheeyulu, videsaallo nivasistunna bhaaratheeyulu evaraina indulo paalgonavacchani mai gav cie gaurav dvivedi telipaaru. swachcha bharat, disital india, skill india, yoga dinotsavam, incredible india, shramayeva jayathe vanti vividha kaaryakramaalu marintagaa munduku nadipinchadaaniki vinuutnamaina aalochanalu ee poty dwara panchukune avakaasam kalpistunnattu telipaaru. alaage aayaa kaaryakramaallo taamu palgonna chaya chitraalu, veediyolu vantivi unte  vaatini samarpinchavacchani cheppaaru. maigav websitelo  leda neuindia champianship vibhaagamlo gaani resister ayi tama abhipraayaalu teliyacheyavachani, vaari prati  activityki paayintlu jama avutuu untaayani telipaaru. aa paayintla aadhaaramgaa leaderboardulo vaari ryaanku perugutuu untundani, poty mugisina anantaram vijetalaku bahumatulatopaatugaa vaaru potillo palgonnattuga certificatlu  andistaarani gaurav cheppaaru.  kwiz kaaryakramaaniki tappa migata annintikii juulai 26 tudi gaduvu ani aayana telipaaru. ee potilo ippatike 12 vela mandi namodu chesukunnarani aayana cheppaaru.